da en en en fr de da id da nb da da da da da da da en en
2. holdet med øjnene mod tredjepladsen - Svanholm Cricketklub
Søndag d. 2. september 2012 kl. 21:46 af Henrik Pfaff
Søndagens sejr over AB bragte vores 2. hold på tredjepladsen i 1. division og mon ikke holdet ender der – også efter årets sidse kamp på lørdag hjemme mod Fredericia. Sejren skyldtes så absolut den nybagte far James Moniz.
Vi startede ved gærdet og Mads Henriksen blev hurtigt løbet ud. Mati Malik og Hassan Rashid kunne stort set ikke gøre andet end at overleve mod AB’s kastning og Svanholms bedrøvelige tempo bød på 58 efter halvdelen af overne. Da femtegærdet faldt hed det 78 efter 30 overe. Det var vel heromkring at AB tabte Moniz første gang- han giver sjældent nemme chancer, fordi han slår så hårdt og kan man ikke gribe hårde slag ude på stregen er Moniz “livsfarlig”
AB` erne lod ham overleve et par chancer, men hans producerede 67 not out på 47 bolde. Til sidst fik bistand af de to brødre Riaz (23 og 25 til henholdsvis den yngste og den ældste), så Svanholm endte med 212/7, hvilket var utænkeligt i den første halvdel af halvlegen - så meget var holdet spillet i bund. Mati Malik lavede 30 på 73 bolde, men man må jo erkende, at bare det at de første blev hængende gav gode muligheder for de senere.
Svanholms kastning var ærlig talt rimelig kønsløs. Vi stillede en yderst prætentiøs slip op til Mads Henriksen med tre mand - det gav bonus da Moniz greb den en åbner på Mads, men det var først, da Mads kom på i anden omgang, at han fik yderligere bid og endte med 3/46
Mati Malik kom på, da alt andet ikke lykkedes Takket være et fabelgreb af Kizhar Javaidløbende og kastende sig på stregen – oven i købet med sin dårlige hånd – fik han hul, da AB’s 5. gærde havde forhøjet til 139. En kombination af Madsog Mati og dårlig løbeteknik bevirkede at AB kort efter havde 147/9 og da AB’s Ratore derefter leverede den nemmeste af de nemme damegribere til Siddique Raja så alle ud til at kunne gå hjem. Men det lykkedes Raja at droppe chancen – og det lykkedes heller ikke for Raja at kaste bolden ned til kasteren, da begge gærdespillere endte i keeperens ende.
I en tiendegærdestand, der derefter strakte sig i 12 overe og indbragte 41 point og så ud til at bringe AB sejren – stort set scoret af den ene spiller og udenomforhøjede sidstegærdet til 189, da manden med pointene sendte Saad Ratore (46) sendte en kort legspinner på syvendekasteren Hassan Rashids tredje bold ud i hænderne på James Moniz.
Dagens helt i skysovs James Moniz takkes af kaster Hassan Rashid, anfører Bobby Malik og keeper Shafqat Riaz for sit ikke nemme “winning catch”, da AB’s tiendegærde var ved at løbe med gevinsten.